Laurika Rauch - Wikipedia
Laurika Rauch, 2015
Geboorte 1 November 1950 (1950-11-01) (68 jaar oud)
Aktiewe jare ~1979-nou
Laurika Rauch (gebore 1 November 1950 in Kaapstad) is 'n Suid-Afrikaanse sangeres. Sy is een van die bekendste kontemporêre sangeresse in Afrikaans. Sy sing ook in Nederlands en Engels. Sy het in 1979 'n treffer gehad Kinders van die Wind, geskryf deur Koos du Plessis. Die lied het in die laat sewentigerjare prominent verskyn in die Afrikaans televisiereeks "Phoenix & Kie".
Rauch is in Kaapstad gebore, die jongste kind van Fritz en Rina Rauch. Sy het 'n suster, Ingrid, en 'n broer, Johan. Haar pa was publieke betrekkinge bestuurder van Old Mutual en haar ma is 'n opgeleide maatskaplike werker wat later die redakteur van Die Huisvrou geword het. Rauch was reeds voor sy skool toe is, lid van Hannes Uys, Pieter-Dirk Uys se pa, se sanggroep. Sy was 'n leerling aan die Laerskool Groote Schuur en studeer in die jare sewentig drama aan die Universiteit Stellenbosch. Reeds tydens haar studie tree sy op Suid-Afrikaanse televisie op, onder andere met toonsettings van Ingrid Jonker se gedigte. Gedurende hierdie jare begin sy ook naam te maak as vertolker van die werk van die Brusselse liedjieskrywer Jacques Brel.
In 1979 word haar vertolking van Koos du Plessis se Kinders van die Wind 'n treffer. Sy tree ook buite Suid-Afrika op in onder meer België, Nederland, Engeland, Tsjeggië en Duitsland. In April 2016 het pres. Jacob Zuma die Orde van Ikhamanga (in brons) aan haar toegeken.
Sy is getroud met die liedjieskrywer Christopher Torr in 1984. Die egpaar het twee kinders, Nina en Simon.
'n Jaar in my lewe (1980)
Vir Jou (1981)
Jy is te dierbaar (1983)
Laurika op Versoek (1985)
Encore! Laurika (1988)
Stuur Groete aan Mannetjies Roux (1990)
Grootste Treffers Volume 1 (1991)
Die Gang (1992)
Hot Gates (1995)
Grootste Treffers Volume 2 (1996)
The Brel Album (1997)
19 Treffers van 21 Jaar (1999)
Die mense op die Bus (1999)
Hei mevrou Brown (dit gaan goed) (2000)
Vier Seisoene kind (2002)
My ou Tante Koba (2004)
Die nuwe Trefferalbum (2004)
Chris se Trefferliedjies (2005)
'n Lekker Verlang Liedjie (2007)
Twee Duisend en Tien (2010)
Wals, wals Willemien (2014)
↑ (en) President Zuma bestows National Orders Awards, Jacarandafm.com. URL besoek op 30 April 2016.
Laurika Rauch se amptelike webtuiste
Op Blouberg se strand op YouTube
Ontsluit van "https://af.wikipedia.org/w/index.php?title=Laurika_Rauch&oldid=1957710"
Last edited on 12 Maart 2019, at 10:53